# Ruben Östlund

Claes Olle Ruben Östlund (Styrsö, Suècia, 13 d'abril de 1974) és un guionista i director de cinema suec. Ha dirigit sis llargmetratges de ficció: The Guitar Mongoloid (2004), Involuntary (2008), Play (2011), Força major (2014), The Square (2017) i Triangle of Sadness (2022). Ha guanyat dos cops la Palma d'or del Festival de Canes, per respectivament els dos darrers títols.

## Carrera

Ruben Östlund va començar com a director de pel·lícules d'esquí als anys 90, i finalment va acabar estudiant en una escola de cinema de Göteborg, on es va graduar el 2001. Va ser acceptat a l'escola gràcies a les seves pel·lícules d'esquí. Juntament amb el productor cinematogràfic Erik Hemmendorff, és el co-fundador de la productora Plattform Produktion, que produeix les seves pel·lícules.
La seva pel·lícula The Guitar Mongoloid va guanyar el premi de la Federació Internacional de la Premsa Cinematogràfica a la 27a edició del Festival Internacional de Cinema de Moscou. El curtmetratge de Östlund Incident by a Bank va guanyar l'Os d'Or pel Millor Curtmetratge en la 60a edició del Festival Internacional de Cinema de Berlín i el Gran Premial Festival de Cinema de Tampere el 2011
La seva pel·lícula de 2014 Força major va ser seleccionada per competir en la secció Un Certain Regard a l'edició de 2014 del Festival Internacional de Cinema de Canes de 2014, on va guanyar el Premi del Jurat.

## Filmografia

| Any | Títol | Tipus |
| 1993 | Addicted | Pel·lícula d'esquí |
| 1997 | Free Radicals | Pel·lícula d'esquí |
| 1998 | Free Radicals 2 | Pel·lícula d'esquí |
| 2000 | Låt dom andra sköta kärleken | Documental |
| 2002 | Familj igen | Documental |
| 2004 | Gitarrmongot | Pel·lícula de ficció |
| 2005 | Scen nr: 6882 ur mitt liv | Curtmetratge de ficció |
| 2008 | De ofrivilliga | Pel·lícula de ficció |
| 2010 | Händelse vid Banc | Curtmetratge de ficció |
| 2011 | Play | Pel·lícula de ficció |
| 2014 | Força major (Turist) | Pel·lícula de ficció |
| 2017 | The Square | Pel·lícula de ficció |
| 2022 | Triangle of Sadness | Pel·lícula de ficció |

## Referències

* ↑ Helmerson, Erik. «Ruben Östlunds nya om unga som rånar» (en suec). Dagens Nyheter''. Arxivat de l'original el 2009-06-27. [Consulta: 13 juliol 2009].
* ↑ Serra, Xavi. «Ruben Östlund torna a guanyar la Palma d'Or amb la sàtira escatològica 'Triangle of sadness'», 28-05-2022. [Consulta: 16 juny 2022].
* ↑ Carlberg, Ingrid. «Folkfilmaren Ruben Östlund» (en swedish). Dagens Nyheter, 18-01-2009. Arxivat de l'original el 2012-10-10. [Consulta: 13 juliol 2009].
* ↑ Pham, Annika. «Interview with Ruben Östlund». Cineuropa, 30-10-2008. [Consulta: 13 juliol 2009].
* ↑ «27th Moscow International Film Festival (2005)». MIFF. Arxivat de l'original el 2013-04-03. [Consulta: 9 abril 2013].
* ↑ Awards 2005 Arxivat 2011-06-05 a Wayback Machine.. FIPRESCI. Consultat el 2009-07-26.
* ↑ Meza, Ed. «'Bank' wins Golden Bear for best short». Variety, 17-02-2010. [Consulta: 31 març 2011].
* ↑ «2014 Official Selection». Cannes. [Consulta: 18 abril 2014].
* ↑ «Un Certain Regard 2014 Awards». Festival de Cannes 2014. Arxivat de l'original el 4 de març 2016. [Consulta: 23 maig 2014].

## Enllaços externs

* Ruben Östlund at the Swedish Film Database
* Plattform Produktion official website
* Plattform Produktion a YouTube